Source: http://www.bihon.ro/luptam-pentru-al-zecelea-titlu/1648220
Timestamp: 2016-12-05 02:28:13+00:00

Document:
„Luptăm pentru al zecelea titlu” - BIHON
Joburi Publi24 Romimo Bestauto BIHON BIHON Sport local „Luptăm pentru al zecelea titlu” „Luptăm pentru al zecelea titlu”	De	Gavril Nutiu	la 27. mai 2016 12:39	Reactualizat la: 27. mai 2016 15:10	2Comentarii Vineri, 27 mai are loc meciul 5, decisiv, al finalei dintre Steaua şi CSM Digi Oradea. Proiecția finalei Superligii Naționale de polo va avea loc în Piața Unirii. CSM Digi Oradea - Steaua meciul 4CSM Digi Oradea - Steaua meciul 3Steaua - CSM Digi Oradea meciul 2Steaua - CSM Digi Oradea meciul 1Și meciul de polo se vede în Piața Unirii
Campioana naţională din ediţia 2015/2016 a Superligii Naţionale de polo se va decide vineri, după partida a cincea a finalei, care se va disputa în Bazinul Steaua, cu începere de la ora 19:30. Meciul va fi transmis în direct la Digi Sport 3, dar va putea fi urmărit, la fel ca şi partidele de baschet, pe ecranul LED gigant instalat în Piaţa Unirii.
După primele patru meciuri ale finalei, scorul este egal, 2-2, ambele echipe obţinând victorii în bazinul propriu. Steaua a câştigat cu 9-8 şi 7-5 (după penalty-urile de departajare) la Bucureşti, iar CSM Digi s-a impus cu 7-4 şi 11-10 (după penalty-uri) la Oradea. Finala actualei ediţii este cea mai echilibrată din ultimii ani, dar acest echilibru va trebui să se frângă după meciul decisiv, de astăzi. Partida are o miză uriaşă. CSM Digi vizează cucerirea celui de-al zecelea titlu consecutiv, în timp ce Steaua doreşte să întrerupă supremaţia Oradiei în poloul românesc.
„Băieţii sunt decişi să lupte pentru a păstra titlul naţional la Oradea. Din păcate, noi trebuie să fim de două ori mai buni, pentru a învinge atât echipa adversă, cât şi ostilitatea arbitrajului, dar asta cam aşa s-a întâmplat dintotdeauna. Sperăm şi ne dorim să avem parte totuşi de un arbitraj corect în meciul decisiv”, ne-a declarat antrenorul CSM Digi, Kádár Kálmán.
Tehnicianul orădean nu se aşteaptă la o partidă spectaculoasă. „Într-un meci cu asemenea miză, spectacolul sau calitatea jocului rămân pe planul secund, contează doar rezultatul final. Va fi o mare încleştare, sunt sigur că ambele echipe vor da totul pentru a câştiga. Acum nu mai contează nimic din ceea ce a fost, totul se va decide într-un singur meci”, a conchis Kádár Kálmán.
Arbitrează Tóth şi Bălănescu
Partida Steaua – CSM Digi va fi condusă de arbitrii Tóth Ferenc – Mihai Bălănescu (Bucureşti), iar observator FR Polo va fi Viorel Rus. Echipa orădeană nu a putut recuza acest cuplu. „Arbitrii au fost stabiliţi de Colegiul Central al Arbitrilor din cadrul Federaţiei Române de Polo. Preşedintele colegiului, Mihai Simion, a afirmat că în regulament nu există cuvântul recuzare”, afirmă Dorin Roşca, organizator de competiţii al CSM Digi.
Este greu de înţeles motivul pentru care Adrian Alexandrescu, cel mai bun arbitru român al momentului şi unul dintre cei mai buni din poloul european şi mondial, nu a fost desemnat la un meci atât de important. Conform zvonurilor, Alexandrescu nu este agreat de CSA Steaua, dar acel regulamentul invocat cu obstinaţie de Mihai Simion se aplică, se pare, doar în cazul Oradiei.
CSM Digi Oradea - Steaua meciul 4CSM Digi Oradea - Steaua meciul 3Steaua - CSM Digi Oradea meciul 2Steaua - CSM Digi Oradea meciul 1Și meciul de polo se vede în Piața Unirii	Taguri: campioana nationala, csm digi oradea, oradea, piata unirii, polo, steaua	2Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 csm